CELEX: 32017D0464
Language: el
Date: 2017-03-07 00:00:00
Title: Απόφαση (ΚΕΠΠΑ) 2017/464 της Επιτροπής Πολιτικής και Ασφάλειας, της 7ης Μαρτίου 2017, σχετικά με τον διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη και για την κατάργηση της απόφασης BiH/21/2014 (BiH/24/2017)

17.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 72/70
            
         ΑΠΌΦΑΣΗ (ΚΕΠΠΑ) 2017/464 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 7ης Μαρτίου 2017
   σχετικά με τον διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη και για την κατάργηση της απόφασης BiH/21/2014 (BiH/24/2017)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Δυνάμει του άρθρου 6 παράγραφος 1 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις σχετικές αποφάσεις για τον διορισμό του διοικητή επιχειρήσεων της ΕΕ.
            
         
               (2)
            
            
               Στις 18 Μαρτίου 2014 η ΕΠΑ εξέδωσε την απόφαση BiH/21/2014 (2) σχετικά με τον διορισμό του υποδιοικητή της Ανωτέρας Συμμαχικής Διοικήσεως Ευρώπης (DSACEUR), στρατηγού Sir Adrian BRADSHAW, ως διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.
            
         
               (3)
            
            
               Το ΝΑΤΟ αποφάσισε να διορίσει τον αντιστράτηγο Sir James EVERARD στη θέση του DSACEUR προς αντικατάσταση του στρατηγού Sir Adrian BRADSHAW. Ο αντιστράτηγος Sir James EVERARD αναλαμβάνει καθήκοντα στις 28 Μαρτίου 2017. Ο αντιστράτηγος Sir James EVERARD θα πρέπει επίσης να αντικαταστήσει από την εν λόγω ημερομηνία τον στρατηγό Sir Adrian BRADSHAW στην ιδιότητά του ως διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη.
            
         
               (4)
            
            
               Η απόφαση BiH/21/2014 θα πρέπει επομένως να καταργηθεί.
            
         
               (5)
            
            
               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο έχει προσαρτηθεί στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και στην εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα.
            
         
               (6)
            
            
               Στις 12 και 13 Δεκεμβρίου 2002 το Ευρωπαϊκό Συμβούλιο της Κοπεγχάγης εξέδωσε δήλωση σύμφωνα με την οποία οι διευθετήσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη της «εταιρικής σχέσης για την ειρήνη» και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο αντιστράτηγος Sir James EVERARD διορίζεται διοικητής επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη από τις 28 Μαρτίου 2017.
   Άρθρο 2
   Η απόφαση BiH/21/2014 καταργείται.
   Άρθρο 3
   Η παρούσα απόφαση αρχίζει να ισχύει στις 28 Μαρτίου 2017.
   
      Βρυξέλλες, 7 Μαρτίου 2017.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 252 της 28.7.2004, σ. 10.
   
      (2)  Απόφαση BiH/21/2014 της Επιτροπής Πολιτικής και Ασφάλειας, της 18ης Μαρτίου 2014, σχετικά με τον διορισμό του διοικητή επιχειρήσεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη και για την κατάργηση της απόφασης BiH/17/2011 (ΕΕ L 95, 29.3.2014, σ. 29).